स्पीड बैडमिंटन
क्रॉसमिंटन (Crossminton) अथवा स्पीड बैडमिंटन एक रैकेट (बल्ले) से खेला जाने वाला एक खेल है जिसे बैडमिंटन, स्क्वैश और टेनिस जैसे विभिन्न अलग-अलग खेलों के साथ संयोजित किया जाता है। इसे बिना जाल (नेट) के खेला जाता है और इसका कोई निश्चित मैदान नहीं होता, अतः इसे टेनिस के मैदान, गलियों , समुद्र तटों, खाली मैदानों अथवा जिमखानों में भी खेला जा सकता है। इसका शुरूआती नाम स्पीडमिंटन इसके ऐतिहासिक कारणों से हुआ। 1 जनवरी 2016 से स्पीड बैडमिंटन का नाम बदलकर क्रॉसमिंटन कर दिया गया। आज क्रॉसमिंटन विश्वभर में खेला जाता है। 25 अगस्त 2011 को अंतरराष्ट्रीय क्रॉसमिंटन संगठन (इंटरनेशनल क्रॉसमिंटन ऑर्गजाइनेशन) की स्थापना बर्लिन में हुई।